Sentrale emner i matematikk på barnetrinnet. Drøftinger av problemstillinger knyttet til læring og undervisning av matematikk på barnetrinnet med vekt på begynneropplæringen. Praktisk tilrettelegging av variert og tilpasset matematikkundervisning, inkludert bruk av digitale verktøy og nettressurser. Vekt på betydningen av utforskning av tallmønstre, og hvordan generalisering av egenskaper ved tall legger til rette for algebraisk tenking.
Læreren som både formidler og veileder. Oppøve ferdigheter som beskrevet ovenfor i læringsutbyttet. Erfaringsdeling i etterkant av praksisperioden.
Fellesforelesninger, arbeid i grupper, framføringer, tester og andre skriftlige oppgaver. Det inngår 20 dager praksis for grunnskolelærerstudenter. Enkeltemnestudenter skal utføre et didaktisk arbeid av tilsvarende omfang som praksis. Arbeidsformene inkluderer arbeid med digitale verktøy. Krav om minimum 70 % tilstedeværelse og krav til innleveringer og tester. Enkeltemnestudenter er fritatt fra kravet om 70 % tilstedeværelse, men må delta på obligatoriske innleveringer og tester, samt det som kreves for å gjennomføre obligatoriske innleveringer. Mer informasjon gis ved semesterstart. Totalt arbeidsomfang: 400 timer.
Det inngår to deleksamener. En nasjonalt gitt skriftlig eksamen (4 timer) i temaet algebraisk tenkning teller 1/3 av sluttkarakteren i emnet. En muntlig individuell eksamen både i matematikk og matematikkdidaktikk teller 2/3 av sluttkarakteren i emnet. Graderte karakterer.